సోఫీ డివైన్

సోఫీ ఫ్రాన్సిస్ మోనిక్ డివైన్ న్యూజిలాండ్ క్రీడాకారిణి. ఆమె న్యూజిలాండ్ మహిళా క్రికెట్ జట్టు ( వైట్ ఫెర్న్స్ ) కు ప్రాతినిధ్యం వహించింది.  ఇంకా న్యూజిలాండ్ మహిళల ఫీల్డ్ హాకీ జట్టు జాతీయ సభ్యురాలుగా ఫీల్డ్ హాకీ జట్టులో సభ్యురాలు (బ్లాక్ స్టిక్స్ ఉమెన్ ).  21వ శతాబ్దపు క్రికెట్‌లో బ్యాటింగ్‌లో హెల్మెట్ ధరించకపోవడం అరుదు. ఆమె బ్యాటింగ్‌లో హెల్మెట్ ధరించదు అని  పేరుంది. డిసెంబర్ 2017లో, ఆమె ICC మహిళల T20Iకు  ఆ సంవత్సరం 'టీమ్ ఆఫ్ ది ఇయర్‌ ప్లేయర్‌'లలో ఒకరిగా ఎంపికైంది. 

ఆగస్ట్ 2018లో, గత నెలల్లో ఐర్లాండ్,  ఇంగ్లండ్ పర్యటనల తర్వాత, న్యూజిలాండ్ క్రికెట్ జట్టు నుంచి  ఆమెకు సెంట్రల్ కాంట్రాక్ట్ లభించింది.   అక్టోబర్ 2018లో, వెస్టిండీస్‌లో జరిగిన 2018 ICC మహిళా ప్రపంచ ట్వంటీ20 టోర్నమెంట్లో ఆడడం కోసం న్యూజిలాండ్ జట్టులో ఆమె ఎంపికైంది.  టోర్నీకి ముందే ఆమెను జట్టుకి స్టార్‌గా పేర్కొన్నారు. 

జూలై 2020లో, సోఫీ న్యూజిలాండ్ మహిళల క్రికెట్ జట్టుకు పూర్తి-సమయ ప్రాతిపదికన నాయకత్వం వాయించింది. అమీ సాటర్త్‌వైట్ నుండి బాధ్యతలు స్వీకరించింది.  సెప్టెంబర్ 2021లో ఇంగ్లాండ్‌తో జరిగిన రెండవ మ్యాచ్‌లో, సోఫీ తన 100వ WT20Iలో ఆడింది.

క్రికెట్ జీవితం 
సోఫీ న్యూజిలాండ్‌లోని పోరిరువాలోని కెనెపురు హాస్పిటల్‌లో 1 సెప్టెంబర్ 1989 న జన్మించింది.  న్యూజిలాండ్‌లోని వెల్లింగ్‌టన్ ఉత్తర శివారు ప్రాంతమైన తవాలో పెరిగింది, అక్కడ ఆమె గ్రీన్‌యాక్స్ పాఠశాల,  తవా కళాశాలలో చదువుకుంది. ఆమె నాలుగేళ్ల వయసులో క్రికెట్,  హాకీ ఆడటం ప్రారంభించింది. ఆల్ బ్లాక్ అవ్వాలని ఆశించింది. తవా కళాశాలలో ఆమె రిప్రజెంటేటివ్ వెల్లింగ్‌టన్ ఏజ్ గ్రూప్ జట్లు, తవా కాలేజ్ బాయ్స్ ఫస్ట్ 11 అనే బాలుర జట్లలో క్రికెట్ ఆడింది. ఇందులో ఆమె తవా క్లబ్ కోసం బాలుర ప్రీమియర్ హాకీ జట్టులో కూడా ఆడింది. తవా కళాశాలలో ఆమె చివరి సంవత్సరంలో ఉంది. సీజన్‌లో అత్యధిక వికెట్లు తీసినందుకు 'బౌలింగ్ వికెట్'  అను గౌరవం ఆమెకు లభించింది. మునుపటి విజేత బ్లాక్ క్యాప్స్ మార్క్ గిల్లెస్పీ. ఆమె 14 సంవత్సరాల వయస్సులో సీనియర్ మహిళల హాకీ ఆడటం ప్రారంభించింది. 14 సంవత్సరాల వయస్సులో ఆమె మొదటి తరగతి  క్రికెట్ మొదలు పెట్టింది. 2006 చివరిలో, సోఫీ తండ్రి తన పనిరీత్యా  మకాం మారిస్తే సోఫీ కూడా తన కుటుంబంతో కలిసి క్రైస్ట్‌చర్చ్‌కి మారింది. ఉన్నత పాఠశాల చివరి సంవత్సరానికి ఆమె రంగి రురు బాలికల పాఠశాలలో చదివిన తర్వాత ఆమె సోషియాలజీలో బ్యాచిలర్ ఆఫ్ ఆర్ట్స్‌ను పూర్తి చేస్తూ కాంటర్‌బరీ విశ్వవిద్యాలయంలో చేరింది.
సోఫీ 17 సంవత్సరాల పిన్న వయస్సులో న్యూజిలాండ్ మహిళల జాతీయ క్రికెట్ జట్టు వైట్ ఫెర్న్స్‌కు ఎంపికైంది.  జట్టులో అందరికంటే ఈమెనే చిన్నది. వైట్ ఫెర్న్స్ కోచ్ స్టీవ్ జెంకిన్ ఆమెకు ఈ వార్తను అందించినప్పుడు ఆమె తవా కళాశాలలో హోమ్ ఎకనామిక్స్ తరగతి లో ఉంది.

నవంబర్ 2018లో, 2018–19 మహిళల 'బిగ్ బాష్ లీగ్' సీజన్ కోసం 'అడిలైడ్ స్ట్రైకర్స్ స్క్వాడ్‌' లో ఆమె పేరు తెచ్చుకుంది. మార్చి 2019లో, న్యూజిలాండ్ క్రికెట్  వార్షిక అవార్డులలో ఆమె ANZ ఇంటర్నేషనల్ ఉమెన్స్ T20 ప్లేయర్ ఆఫ్ ది ఇయర్‌గా ఎంపికైంది.అమీ సటర్త్‌ వైట్ ప్రసూతి సెలవుపై వెళ్లడంతో ఆమె నాయకత్వ బాధ్యతలు చేపట్టింది.

జనవరి 2020లో, ఆమె ఆస్ట్రేలియాలో జరిగే ICC మహిళల T20 ప్రపంచ కప్‌ లో ఆడటానికి న్యూజిలాండ్ జట్టుకు నాయకత్వం వహించింది. 10 ఫిబ్రవరి 2020న, దక్షిణాఫ్రికాతో జరిగిన నాల్గవ WT20I మ్యాచ్‌లో సోఫీ తన మొదటి శతకాన్ని సాధించింది. అదే మ్యాచ్‌లో, T20Iలలో పురుషులు, స్త్రీల మొత్తంలో వరుసగా ఐదు యాభైలు, అంతకంటే ఎక్కువ పరుగులు చేసిన మొదటి క్రికెటర్ గా ఆమె గుర్తింపబడింది. మహిళల T20 ప్రపంచ కప్‌లో న్యూజిలాండ్ మొదటగా శ్రీలంకతో జరిగిన మ్యాచ్‌లో, వరుసగా ఆరు యాభైలు అంతకంటే ఎక్కువ పరుగులు చేసిన (పురుషులు,  స్త్రీలలో కలిపి) మొదటి క్రికెటర్‌గా సోఫీ నిలిచింది. టోర్నమెంట్‌లో న్యూజిలాండ్ తరపున ఆడిన  నాలుగు మ్యాచ్‌లలో  132 పరుగులతో ఆమె అత్యధిక పరుగుల తీసిన క్రీడాకారిణిగా నిలిచింది. 

నవంబర్ 2020లో, ICC మహిళల T20I లో  క్రికెటర్ ఆఫ్ ద డికేడ్ అవార్డుకు నామినేట్ చేయబడింది.  ఫిబ్రవరి 2022లో, ఆమె న్యూజిలాండ్‌లో జరిగే 2022 మహిళల క్రికెట్ ప్రపంచ కప్‌కు న్యూజిలాండ్ జట్టుకు నాయకత్వం వహించింది.

ఏప్రిల్ 2022లో, ఇంగ్లాండ్‌లోని ది హండ్రెడ్ సీజన్ కి ఆడటానికి ఆమెను  బర్మింగ్‌హామ్ ఫీనిక్స్ ఎంపిక చేసింది. జూన్ 2022లో, ఇంగ్లాండ్‌లోని బర్మింగ్‌హామ్‌లో జరిగే 2022 కామన్వెల్త్ గేమ్స్‌లో క్రికెట్ పోటీలకు న్యూజిలాండ్ జట్టుకు ఆమె నాయకత్వం వహించింది. 

2023లో మహిళల ప్రీమియర్ లీగ్ ప్రారంభ సీజన్‌లో,  రాయల్ ఛాలెంజర్స్ బెంగళూరు (RCB) తరపున ఆడటానికి సోఫీను 50 లక్షల ధరకు ఒప్పందం  చేసింది.

రికార్డులు 
11 జూలై 2015న, సోఫీ ట్వంటీ20లో 18 బంతుల్లో అర్ధ శతకము,  22 బంతుల్లో 70 పరుగులు తీసి  అంతర్జాతీయ రికార్డును (మహిళలు) అధిగమించింది. భారత్‌తో జరిగిన మొదటి మ్యాచ్‌లో ఒక ఓవర్‌లో 32 పరుగులు చేసింది.  మహిళల ట్వంటీ20 ఇంటర్నేషనల్ (WT20I) చరిత్రలో 18 బంతుల్లో అత్యంత వేగవంతమైన అర్ధశతకం సాధించిన రికార్డును ఆమె సొంతం చేసుకుంది.  

2017 మహిళా క్రికెట్ ప్రపంచ కప్‌లో పాకిస్థాన్‌తో జరిగిన మ్యాచ్‌లో, మహిళల ఒక రోజు అంతర్జాతీయ క్రికెట్‌ పోటీలలో తొమ్మిది ఆర్లు  (సిక్సర్లు) కొట్టిన మొదటి మహిళ సోఫీ.   

2020లో, ఆమె T20Iలలో వరుసగా 6 అర్ధసెంచరీలు సాధించిన (పురుషులు, మహిళల మొత్తానికి) మొదటి క్రీడాకారిణి. 

జనవరి 2021లో, ఆమె 2020–21 'సూపర్ స్మాష్‌' లో 'ఒటాగో స్పార్క్స్‌' పై 'వెల్లింగ్టన్ బ్లేజ్' పోటీ లో 36 బంతుల్లో 100 పరుగులు చేసి, వేగవంతమైన శతకం సాధించి  మహిళల T20 రికార్డును అధిగమించింది.

అంతర్జాతీయ శతకాలు 
ఫిబ్రవరి 2013లో, రెండున్నరేళ్ల తర్వాత న్యూజిలాండ్‌ జట్టు అంతర్జాతీయ క్రికెట్‌కు తిరిగి వచ్చిన తరువాత మహిళల క్రికెట్ ప్రపంచకప్‌లో దక్షిణ ఆఫ్రికా తో జరిగిన మొదటి  (ఓపెనింగ్) మ్యాచ్‌లో తన తొలి అంతర్జాతీయ శతకాన్ని 131 బంతుల్లో 145 పరుగులు చేసింది. ఆఫ్రికా క్రీడాకారిణి సుజీ బేట్స్‌తో కలిసి 128 పరుగుల భాగస్వామ్యాన్ని సాధించింది.  సారా మెక్‌గ్లాషన్‌తో 64 నికోలా బ్రౌన్‌తో 102 భాగస్వామ్యము చేసింది.  ఇన్నింగ్స్ సమయంలో, డివైన్ 13 నాలుగులు,  ఆరు ఆరులు (సిక్సర్లు) కొట్టింది.  అయితే తర్వాత ఆమె ఇలా చెప్పింది, "నాకు బ్యాట్ మధ్యలో ఏమీ కనిపించలేదు. నేను నిజంగా గీతలుగానే భావించాను." 

దాదాపు ఐదు సంవత్సరాల తర్వాత, అక్టోబర్ 2017,  జూలై 2018 మధ్య కేవలం 10 మ్యాచ్‌ల సమయంలో, సోఫీ తన తదుపరి నాలుగు ఒకరోజు అంతర్జాతీయ మాచ్ లలో నాలుగు వేర్వేరు ప్రత్యర్థి జట్ల పై  నాలుగు వేర్వేరు దేశాలలో శతకాలనుచేసింది. ఆమె స్వదేశంలో దక్షిణాఫ్రికాపై 2020లో తన తొలి T20I శతకం చేసే వరకు అంతర్జాతీయ శతకాలు చేయలేదు.  ఆ సందర్భంగా, ఆమె బేట్స్‌తో కలిసి 142 పరుగుల భారీ భాగస్వామ్యాన్ని పంచుకుని న్యూజిలాండ్‌ జట్టుకు మరో విజయాన్ని అందించింది. "దానికి   నేను కొంచెం అదృష్టవంతురాలిని అని నాకు తెలుసు," అని ఆమె తర్వాత చెప్పింది.

మార్చి 2022లో, న్యూజిలాండ్‌లో జరిగిన మహిళల క్రికెట్ ప్రపంచ కప్‌ మరో  ఒకరోజు అంతర్జాతీయ పోటీ (WODI) లో వెస్టిండీస్‌పై ఆమె శతకము సాధించింది. 

30 జూన్ 2023న, ఆమె శ్రీలంకలో శ్రీలంకతో మూడు ODI ద్వైపాక్షిక సిరీస్‌లో జరిగిన  రెండవ మ్యాచ్‌లో అమేలియా కెర్‌తో కలిసి 229 పరుగుల భాగస్వామ్యంతో న్యూజిలాండ్‌ను 116 పరుగులతో విజయానికి నడిపించింది.  ఒక రోజు పోటీలలో న్యూజిలాండ్ మహిళలు సాధించిన మూడో అత్యధిక భాగస్వామ్యం ఇది. ప్రతి క్రీడాకారిణి  శతకాలు సాధించారు. సోఫీ కేవలం 121 బంతుల్లో 17 నాలుగులు, రెండు ఆర్లతో  137 పరుగులు చేసింది.

ప్రస్తావనలు

బాహ్య లంకెలు 
 మహిళల వన్డే అంతర్జాతీయ క్రికెట్‌లో సెంచరీల జాబితా
 మహిళల ట్వంటీ20 అంతర్జాతీయ క్రికెట్‌లో సెంచరీల జాబిత
 
 Sophie Devine at CricketArchive (subscription required

 
 

న్యూజీలాండ్ క్రికెట్ క్రీడాకారులు
జీవిస్తున్న ప్రజలు
1989 జననాలు
న్యూజిలాండ్ మహిళా క్రికెట్ క్రీడాకారులు